## Program pomoćničkog ispita za zanimanje dimnjačar

### NN 5/2004 (15.1.2004.), Program pomoćničkog ispita za zanimanje dimnjačar

# ministarstvo za obrt, malo i srednje poduzetništvo

**165**

Na
temelju stavka 4. članka 53. Zakona o obrtu (Narodne novine, br. 49/03),
ministar za obrt, malo i srednje poduzetništvo nakon prethodno pribavljena mišljenja
Hrvatske obrtničke komore, donosi

### PROGRAM POMOĆNIČKOG ISPITA ZA ZANIMANJE DIMNJAČAR

I.

Svrha pomoćničkog ispita je dokazivanje ispitanika da je stekao vještine i stručno-teorijska znanja, utvrđena nastavnim planom i programom za zanimanje dimnjačar (Narodne novine, br. 84/97), nužna za obavljanje poslova u tom zanimanju.

II.

Pomoćnički ispit se sastoji iz praktičnoga i teorijskog dijela.

III.

Za praktični dio ispita zadaje se, u skladu s nastavnim planom praktičnog dijela naukovanja, praktična zadaća (uradak i radne probe) iz područja:

1. čišćenje i ispitivanje dimnjaka i spojnih dijelova;
2. čišćenje i ispitivanje
   ventilacijskih i sličnih uređaja;
3. čišćenje i ispitivanje
   ložišta;
4. kontrola onečišćenja okoliša.

Ispitanik mora u zadanom roku primjereno
pomoćničkom statusu izraditi uradak i obaviti radnu probu. Ispitna komisija na
temelju dolje navedenih uradaka i radnih proba zadaje ispitaniku jedan do tri
uratka i jednu do tri radne probe. Ispitna komisija može i samostalno
predložiti uratke i radne probe koje će zadati ispitaniku.

## POMOĆNIČKI URADAK

|  |  |
| --- | --- |
| Vrsta uratka | Opis uratka |
| Odabir, priprema i rukovanje uređajima za rad, čišćenje, mjerenje i ispitivanje | Kandidat morapoznavati uređaje za čišćenje dimnjaka te naprave za mjerenje i ispitivanje dimnjaka i ventilacije. Učenik također mora znati izabrati odgovarajući uređaj i izmjeri karakteristične veličine stanja u dimnjaku  i ventilaciji, temperaturu, emisiju plinova, tlak, strujanje zraka na ventilacijskim uređajima, rosište te mora znati samostalno izraditi izvještaj o provedenom mjerenju. Mora poznavati naprave za čišćenje dijelova za spajanje, pojedinačnih ložišta na čvrsta tekuća i plinovita goriva te ogrjevanih kotlova na kruta i tekuća goriva. Mora znati održavati uređaje za rad, čišćenje i mjerenje  pojedinih ložišta i ogrjevnih kotlova na kruta i tekuća goriva |
| Čišćenje i ispitivanje dimnjaka i spojnih dijelova | Kandidat mora znati odabrati uređaje i naprave za čišćenje i ispitivanje  plinskih dimnjaka, dimnjaka za ventilaciju i odvod štetnih plinova, spojnih dijelova dimnjaka i velikih dimnjaka. Mora izvesti ispitivanje i čišćenje  velikih dimnjaka, dimnjaka za ventilaciju i odvod štetnih plinova, spojnih dijelova dimnjaka i velikih dimnjaka.  Mora poznati ispaljivati dimnjak i spojnice dimnjaka te sudjelovati kod preuzimanja objekata. |
| Čišćenje i ispitivanje ložišta | Kandidat mora znati odabrati uređaje i naprave za čišćenje i ispitivanje  ložišta te očistiti i ispitati:  if !supportLists-   endifkotlove za čvrsta i tekuća goriva,  if !supportLists-   endifpojedinačna ložišta za kruta i tekuća goriva, pojedinačna ložišta za plinove i  protočne plinske grijuće vode,  if !supportLists-   endifcirkulacijski plinski grijači kotlova na plinsko gorivo,  if !supportLists-   endifspecijalne vrste ložišta.  Kandidat mora znati očistiti ložište struganjem i ispaljivanjem te suhim, vlažnim i kemijskim postupcima |
| Ispitivanje i čišćenje ventilacijskih uređaja | Kandidat mora znati odabrati uređaje i naprave za čišćenje i ispitivanje ventilacijskih uređaja te mora znati očistiti i ispitati navedene i njima slične uređaje:  - ventilacije u ložionicama,  - ventilacije u prostorijama za montažu ložišnih uređaja,  - uređaje u jednom oknu  - uređaje u skupnom oknu, te sudjelovati kod preuzimanja izvršenih radova |
| Otklanjanje nedostataka i funkcionalnih smetnji na uređajima za loženje  i ventilaciju | Kandidat mora znati utvrditi i registrirati funkcionalnost uređaja za loženje i ventilaciju prema uzgonu, učinku i presjeku, utvrditi i registrirati nedostatke na dimnjacima i ventilacijama, ložištima i spojevima, dodatnim uređajima za loženje i  zaštitnim uređajima za čišćenje dimnjaka.  Zatim, treba znati ispitati propisane najmanje razmake kod uređaje za loženje te utvrditi uzroke funkcionalnih smetnji i opterećenja na uređajima za loženje i ventilaciju.  Koristiti regulacijske i sigurnosne uređaje na uređajima za loženje i ventilaciju.  Utvrditi i registrirati uzroke prokišnjavanja dimnjaka i korozije.  Utvrditi i registrirati uzroke opasnosti koji nastaju kod spajanja ložišta.  Predložiti mjere za otklanjanje nedostataka na uređajima za loženje i ventilaciju te ukloniti otkrivene nedostatke |
| Održavanje uređaja za rad, čišćenje i ispitivanje | Kandidat mora znati izabrati postupke kojim se održavaju uređaji za rad, čišćenje i ispitivanje |

## RADNA PROBA

|  |  |
| --- | --- |
| Vrsta radne probe | Opis radne probe |
| Mjerenje i ispitivanje na uređajima za loženje i ventilaciju | Kandidatmoraznati odabrati mjerne instrumente i naprave za ispitivanje na uređajima za loženje i ventilaciju i provesti mjerenja temperature, pritiska (tlaka) emisije na uređajima za loženje, strujanju zraka na ventilacijskim uređajima i mjerenja vlažnosti te izraditi izvještaj o rezultatima mjerenja |
| Mjerenje emisije štetnih plinova | Kandidat mora znati odabrati mjerne uređaje i naprave za mjerenje emisije štetnih plinova na uređajima za loženje, provesti mjerenja emisije štetnih plinova te izraditi  izvještaj o rezultatima mjerenja |
| Izvođenje zaštitnih mjera od ispuštanja štetnih tvari | Kandidat mora znati poznavati odredbe zakona o zaštiti od ispuštanja štetnih tvari  u atmosferu, posebno obveza o potrebnim mjerenjima, prijavama  i način izvođenje tih mjerenja.  Kandidat mora znati izvesti ta mjerenja i sudjelovati u radovima pri sanaciji |
| Servisiranje uređaja za loženje | Kandidat mora znati izabrati alate i pribor i mora znati servisirati uređaje za loženje i specijalne naprave za loženje te izmijeniti važnije dijelove na uređajima za loženje i ventilaciju u skladu s građevinskom dozvolom |

Pri izradi praktične zadaće ispitanik (naučnik) mora se pridržavati propisanih mjera zaštite na radu i zaštite okoliša te ostalih uvjeta koje odredi ispitna komisija.

Ispitanik mora ispitnoj komisiji priložiti mapu praktičnog dijela naukovanja za sve godine obrazovanja iz koje je vidljivo da je uspješno svladao ovaj dio naukovanja.

IV.

Stručno-teorijski dio ispita obuhvaća teorijska znanja nužna za obavljanje praktičnih postupaka u zanimanju koja su propisana nastavnim planom i programom za teorijski dio naukovanja.

### NASTAVNI PREDMET

*Tehnologija zanimanja*

1.
Uvod u dimnjačarstvo

2.  Pravila u graditeljstvu i sprječavanje požara

3.  Osnovni zadaci dimnjačarstva

4.  Kemijske i fizikalne osnove

5.  Uređaji za loženje

6.  Proces izgaranja

7.  Mjerna tehnika

8.  Dimnjaci i uređaji za ventilaciju

9.  Regulacijska i sigurnosna tehnika

*Stručni
račun*

1.  Računske osnove

2.  Računanje u graditeljstvu

3.  Toplinska računanja

4.  Račun strujanja

**Tehničko crtanje**

1.  Osnove tehničkog crtanja

2.  Građevinsko crtanje

3.  Dimnjaci

4.  Uređaji za loženje

5.  Sustavi grijanja

6. Ventilacijski uređaji

OCJENJIVAČKI LIST

            **I.** **PRAKTIČNI DIO ISPITA**

|  |  |
| --- | --- |
| Radnje obavljene u okviru   praktične zadaće | Broj bodova |
| Priprema tehničko-tehnološke dokumentacije | 0 – 10 |
| Izbor alata, uređaja i naprava  za  čišćenje, mjerenje i ispitivanje | 0 – 10 |
| Izbor radnih postupaka, mjerenja ispitivanja i čišćenja. | 0 – 10 |
| Redoslijed i ispravnost postupka u rukovanju  alatima, uređajima i napravama za  čišćenje, mjerenje i ispitivanje. | 0 – 15 |
| Točnost ispitivanja i mjerenja | 0 – 15 |
| Racionalna uporaba energije | 0 – 10 |
| Racionalna uporaba materijala | 0 – 10 |
| Izrada ispitne dokumentacije i interpretacija mjernih rezultata | 0 – 10 |
| Primjena mjera za rad na siguran način | 0 – 15 |
| Brzina i spretnost te vrijeme izrade | 0 – 15 |
| Pridržavanje propisa o zaštiti okoliša | 0 – 10 |
| Upotreba tehničko-tehnološke dokumentacije | 0 – 10 |
| UKUPNO BODOVA | 140 |

BODOVNA LISTA

|  |  |
| --- | --- |
| Postotak (%) bodova | Ocjena |
| 92 – 100 | Odličan            ( 5 ) |
| 81 – 91 | Vrlo dobar       ( 4 ) |
| 67 – 80 | Dobar              ( 3 ) |
| 50 – 66 | Dovoljan          ( 2 ) |
| 0 – 49 | Nedovoljan      ( 1 ) |

## II.  STRUČNO–TEORIJSKI DIO

          Stručno-teorijski dio ispita je u pisanom obliku, a sastoji se od pitanja i zadaća koje postavlja ispitna komisija. Za zanimanja za koja postoji katalog ispitnih pitanja i zadataka za pomoćničke ispite, koristi se taj katalog.

Ocjena se utvrđuje prema ovoj ljestvici:

BODOVNA LISTA

|  |  |
| --- | --- |
| Postotak (%) bodova | Ocjena |
| 90 – 100 | Odličan            ( 5 ) |
| 80 – 89 | Vrlo dobar       ( 4 ) |
| 70 – 79 | Dobar              ( 3 ) |
| 60 – 69 | Dovoljan          ( 2 ) |
| Manje od 30 | Nedovoljan      ( 1 ) |

Ispitanik koji postigne od 30 do 59 posto (%) bodova, upućuje se na usmeni
ispit.

Na usmenom ispitu u pravilu se provjeravaju znanja iz onih područja iz kojih
naučnik nije pokazao dostatna znanja na pismenom dijelu ispita.

|  |  |
| --- | --- |
| Klasa: 406-01/03-01/10  Ur. broj: 515-03-03-25  Zagreb,  \_\_\_\_\_\_\_\_\_\_\_ 2003. |  |

Ministar

**Željko
Pecek**, v. r.

Ostalo, NN 5/2004-165